בעל זבוב (מיני-סדרה)

בעל זבוב (באנגלית: Lord of the Flies) היא מיני-סדרת דרמת נעורים המהווה עיבוד לרומן משנת 1954 באותו השם מאת ויליאם גולדינג. הסדרה עובדה לטלוויזיה על ידי ג'ק ת'ורן, בוימה על ידי מארק מונדן והופקה בפועל על ידי ג'ואל וילסון עבור "BBC One" ו-"Stan".

המיני-סדרה עלתה לשידור ב-8 בפברואר 2026.

 עלילה 
פיגי וראלף מוצאים זה את זה על אי בודד לאחר שמטוסם התרסק. הם אוספים את הניצולים ומגלים כי אין ביניהם מבוגרים. ראלף נבחר למנהיג על פני ג'ק, ראש המקהלה, ובתגובה ג'ק מגדיר את חברי המקהלה שלו כציידים. בקרב הילדים הצעירים מתחילות להתפשט שמועות על "מפלצת" השוכנת באי. הקבוצה מקימה מדורת איתות בראש האי, אך האש יוצאת משליטה וחלק מהאי נהרס.

ג'ק מתקבע על הרעיון להרוג חזיר בר. ציידיו אמנם מצליחים במשימה, אך מאפשרים למדורת האיתות להיכבות בדיוק בזמן שאונייה חולפת באופק. ראלף מאשים את ג'ק בכישלון החילוץ, וג'ק, כנקמה, מקים מחנה משלו.

במקביל לכך, סיימון נסער מכך שג'ק גנב את יומנו, החושף את עומק רגשותיו כלפיו. שני המחנות מכריזים על הפוגה מתוחה כדי לחפש את "המפלצת", ונתקפים אימה למראה גופתו של צנחן. לאחר ויכוח נוסף, ג'ק עוזב שוב למחנה שלו ומפתה את שאר הילדים להצטרף אליו בהבטחות לבשר וחופש מחוקים. סיימון חומק מהקבוצה ומתקשר עם קולות מדומיינים בתוך הסבך. בעוד הקבוצה של ג'ק מדרדרת לכאוס חייתי, הציידים מתנפלים על מה שהם מזהים כ"מפלצת" ומכים את סיימון למוות.

המחנה של ג'ק גונב את משקפיו של פיגי כדי להדליק אש, ושארית המחנה של ראלף מתעמתת איתם בדרישה להשיבם. רוג'ר, אחד מחברי המקהלה שמתענג כעת על אלימות, משליך אבן על ראשו של פיגי ופוצע אותו אנושות. ראלף נמלט עם פיגי ומטפל בו עד למותו. פלשבקים מגלים כי ראלף איבד לא מזמן את אמו.

בעודו נרדף על ידי הקבוצה היריבה, ראלף מתעמת עם ג'ק בפעם האחרונה ומבהיר לו שאין לו עניין להנהיג את מה שהאי הפך להיות. רוג'ר מציע להצית אש כדי לעשן את ראלף החוצה ממחבואו. תוכניתם מצליחה, אך עם יציאתו אל החוף, ראלף מגלה שהעשן משך את תשומת לבה של ספינת מלחמה חולפת, וקברניטה הגיע אל האי.

בתחילה, הקברניט מזלזל במעשיהם של הילדים, אך נדהם לגלות שלפחות שניים מהם נהרגו. הוא נוזף בראלף על כך שמנהיגותו אינה הולמת את הסטנדרטים הבריטיים, בטרם הוא מפנה את הניצולים מהאי. 

 צוות השחקנים והדמויות 
 וינסטון סויירס – ראלף
 לוקס פראט – ג'ק
 דייוויד מקנה – פיגי
 אייק טלבוט – סיימון
 תומאס קונור – רוג'ר
 נואה פלמינג – סם
 קסיוס פלמינג – אריק
 קורנליוס ברנדראת' – מוריס
 טום פייג'-טרנר – ביל
 רפאל דה בליניי – רוברט
 פרדי לי-גריי – פרסיבל
 בו תומפסון – פיליפ
 פרד ג'ונס – ג'וני
 לייק קולמן – הנער בעל כתם הלידה

 הפקה 
 פיתוח 
המיני-סדרה מבוססת על הרומן משנת 1954 באותו השם מאת ויליאם גולדינג. היא הופקה על ידי חברת "Eleven" עבור "BBC iPlayer" ו-"BBC One", בהפקה משותפת עם "Stan" באוסטרליה, כאשר "Sony Pictures Television" שימשה כמפיצה הבינלאומית. העיבוד תוכנן לכלול ארבעה פרקים בני 60 דקות כל אחד, כאשר כל פרק נקרא על שמו של אחד מהדמויות הראשיות: ראלף, פיגי, סיימון וג'ק. הסדרה הופקה בתמיכתה של משפחתו של גולדינג. תמונות ראשונות מן הסדרה פורסמו באוקטובר 2025.
 ליהוק 
באוקטובר 2023 הודיעה ה-BBC כי נינה גולד תשמש כמלהקת הסדרה, וכי ההפקה מחפשת נערים בגילאי 10–13, ללא דרישת ניסיון קודם במשחק. בנוסף לצוות השחקנים הראשי, משתתף בסדרה אנסמבל של למעלה מ-20 נערים נוספים, המגלמים את ה"גדולים" וה"קטנים" במחנה שעל האי השומם.
 צילומים 
בספטמבר 2024 אושר כי צילומי המיני-סדרה יתקיימו במלזיה, עם תוכניות להמשך הצילומים ב בהמשך השנה.
 מוזיקה 
נעימת הנושא המרכזית של המיני-סדרה והמוזיקה הנוספת הולחנו על ידי הנס צימר וקארה טאלווה מחברת "Bleeding Fingers Music", ואילו המוזיקה המקורית לסדרה נכתבה על ידי כריסטובל טאפיה דה-ויר. נוסף על הלחנה מקורית, המיני-סדרה שילבה יצירות קלאסיות עוצמתיות לשם העצמת רגעים רגשיים:
 בנג'מין בריטן – "Four Sea Interludes" (מתוך "Peter Grimes")
 ארוו פרט – "Berliner Messe"
 דמיטרי שוסטקוביץ' – קטעים תזמורתיים נבחרים

 הפצה 
חברת Sony Pictures Television אחראית להפצה הבינלאומית של הסדרה. בפברואר 2026 אישרה החברה כי השלימה הסכמי רישוי שיביאו לשידור הסדרה באוסטריה, ברזיל, קנדה, אסטוניה, גרמניה, איסלנד, ישראל, יפן, לטביה, ליטא, פולין ושווייץ, וכן באזורים נוספים במרכז ומזרח אירופה וב וצפון אפריקה.

כל ארבעת פרקי הסדרה עלו לצפייה ב-"BBC iPlayer" ב ב-8 בפברואר 2026. מאוחר יותר באותו יום שודר הפרק הראשון ב-"BBC One", והפרקים הבאים שודרו אחת לשבוע. בשירות הזרמת המדיה "Stan" שבאוסטרליה, כל ארבעת הפרקים עלו ב-8 בפברואר 2026. בניו זילנד, שודרה המיני-סדרה בערוצים "TVNZ 1" ו-"". בפברואר 2026 אישרה "Sony Pictures Television" כי שירות הזרמת המדיה "נטפליקס" רכשה את זכויות השידור של המיני-סדרה בארצות הברית.

 ביקורות 
הסדרה זכתה לביקורות חיוביות מצד המבקרים.

אניטה סינג מ"הטלגרף" העניקה לסדרה חמישה כוכבים וכינתה אותה "דוגמה מן המעלה הראשונה לעיבוד מוצלח", והוסיפה כי היא "מבוימת באופן מרהיב" ומהווה "מפגן עוצמה". "הספקטייטור" תיאר את העיבוד כ"מבריק באופן מהפנט", והוסיף כי 

ניק הילטון מ-"The Independent" העניק לסדרה ארבעה כוכבים ותיאר אותה כ"נועזת" ו"מבריקה", וציין כי היא עשויה  קלאודיה קוקרל מ-"The Standard", שגם היא דירגה בארבעה כוכבים, שיבחה את הסדרה כ"עיבוד מלוטש ועשיר חזותית לקלאסיקה של ויליאם גולדינג", והוסיפה כי  "רדיו טיימס", שהעניק אף הוא ארבעה כוכבים, ציין כי העיבוד מהווה "תזכורת מפוארת לעוצמתו של הרומן”. אנאבל סמפסון מ-"atler" הגיבה בהתלהבות רגשית ותיארה את הסדרה כ"מסנוורת ביופייה ובאכזריותה", והצהירה כי העיבוד "פוגע היישר בבטן".

לוסי מנגן מ"הגארדיאן" הייתה מאופקת יותר והעניקה שלושה כוכבים, אך הדגישה כי "המשחק מצוין לחלוטין". גם ה-"Financial Times" העניק שלושה כוכבים ותיאר את הסדרה כ"עיבוד יפהפה, רודף ומבלבל", אשר "מעדיף אומנותיות על פני בהירות".

 קישורים חיצוניים 

 הערות שוליים 


קטגוריה:מיני-סדרות טלוויזיה
קטגוריה:סדרות דרמה בריטיות
קטגוריה:סדרות טלוויזיה המבוססות על ספרים
קטגוריה:BBC: תוכניות וסדרות